
ประกาศองค์การบริหารส่วนตำบลโมคลาน

เรื่อง  แจ้งเตือนและเตรียมความพร้อมการป้องกันและแก้ไขปัญหาอุทกภัย วาตภัย ดินโคลนถล่มและคลื่นลมแรง

------------------------------------------------------


ด้วยกรมอุตุนิยมวิทยา แจ้งเตือนในช่วงวันที่ 23 - 26 กุมภาพันธ์ 2565  อิทธิพลของลมตะวันออกพัดปกคลุมภาคใต้และอ่าวไทยกำลังลมแรงประกอบกับหย่อมความกดอากาศต่ำใกล้เกาะบอร์เนียว มีแนวโน้มเคลื่อนเข้าปกคลุมสหพันธรัฐมาเลเซียและภาคใต้ตอนล่าง ส่งผลให้ภาคใต้มีฝนตกหนักถึงหนักมากบางพื้นที่ คลื่นลมสูง 2-3 เมตร ในช่วงวันที่ 23 – 26 กุมภาพันธ์ 2565
ขอให้ประชาชนในพื้นที่ เฝ้าระวังอันตรายจากฝนตกหนักปริมาณน้ำท่วมฉับพลัน และน้ำป่าไหลหลาก ติดตามประกาศจากกรมอุตุนิยมวิทยาอย่างใกล้ชิด ทั้งนี้แจ้งเหตุประสบภัยพิบัติได้ที่ เบอร์โทรศัพท์      075-750057 ได้ตลอด 24 ชั่วโมง
จึงประกาศให้ทราบโดยทั่วกัน
           ประกาศ ณ วันที่  25  กุมภาพันธ์ พุทธศักราช 2565
                          (นายฉัตรชัย  ศรีวิสุทธิ์)

                นายกองค์การบริหารส่วนตำบลโมคลาน
